google/wiki40b huggingface dataset:
Heckler & Koch G36

Historie

Heckler & Koch G36 ble utviklet allerede i 1990, da under navnet HK-50. Bakgrunnen for prosjektet var at den tyske hæren (Bundeswehr), ønsket å erstatte sine G3 (samme som norske AG3) med et mer moderne våpen i kaliber 5,56 x 45 mm NATO. Derfor satte de den kjente tyske våpenprodusenten Heckler & Koch til å produsere et nytt og moderne automatgevær både for den tyske hæren og for eksport. Det nye automatgeværet skulle være fleksibelt, billig og ekstremt robust. Heckler & Koch oppfylte kravsspesifikasjonen fra den tyske hæren fullt ut med G36. G36 ble adoptert av den tyske hæren i 1995 og i 1999 kjøpte det spanske forsvaret eksport-versjonen av G36, G36E. 
Kystjegerkommandoen kjøpte inn G36 på begynnelsen av 2000-tallet, og våpenet ble også brukt av Telemark bataljon i utenlandsoppdrag.  Da Forsvaret skulle erstatte AG3 var G36KV en av kandidatene. G36KV er en kortere versjon av G36, med en skinne for siktemidler i stedet for det optiske siktet i bærehåndtaket.
Isteden valgte det norske forsvaret HK416, som har formen til M4 og mekanikken til G36. HK 416 er sånn sett en viderutvikling av G36.
El Altar

Geologi

Inkaenes legender forteller at toppen av Altar kollapset etter syv år med aktivitet rundt 1460, men kalderaen anses av geologer å være mye eldre enn dette. Ni store topper på over 5000 meter danner en hestesko-formet høyderygg på om lag 3 kilometer, rundt ligger det et sentralt basseng som inneholder en kratersjø på om lag 4200 moh., kjent som Laguna Collanes eller Laguna Amarilla.
Vanlig fjellbakkefly

Utseende

Et middelsstort (vingespenn 34 – 42 mm), ganske kraftig, grått nattfly. Arten kjennes lettest på forvingens rødbrune felter. Hannen har smalt fjærformede antenner. Forvingene har markerte, svarte tegninger. De har rødbrune felt ved roten og i midtfeltet. Ringmerket er lysgrått og svartkantet, nyremerket rødbrunt. Mellomlinjene, som avgrenser vingens midtfelt, er bølgete og svarte og hvite. Bakvingen er lysgrå.

Levevis

Arten lever i fjellet. Larvene lever på dvergbjørk, melbær, krekling og røsslyng. Larvene bruker to år på utviklingen. De voksne sommerfuglene flyr i juni – august.

Utbredelse

Den er utbredt fra Skottland i vest, i fjellene i Mellom-Europa, i Skandinavia og i det nordvestlige Russland. I Norge finnes den i fjellet over det meste av landet.
Guds lam

Guds lam eller Agnus Dei er en symbolsk figur brukt i kunst, og blant annet i stilisert form, i våpenskjold, segl og andre kjennetegn. 
Uttrykket «Guds lam» er hentet fra Bibelens nye testamente i allegorisk omtale av Jesus Kristus, bl.a. fra døperen Johannes. Guds lam er derfor i utgangspunktet et Jesussymbol, men har også vært brukt for å symbolisere navn og annet.
Vanligvis blir den stiliserte figuren Guds lam avbildet som et lam med et kors eller en stang med et flagg eller en fane. Lammet står og holder korset eller stangen i det ene, bøyde forbenet, slik at korset/stangen går på skrå opp over lammets rygg. Hvis lammet holder en stang med flagg eller fane, er motivet normalt et kors. Noen ganger er lammet gjengitt med en sirkelrund glorie rundt hodet. Lammet kan også ha en blodsprut fra brystet ned i en kalk eller et beger.
Korsfanen er antakelig den samme som vi ser i kunstneriske og kirkelige framstillinger av Jesus i det han trer opp fra - eller ut av - graven ved oppstandelsen fra de døde. Han holder en slik fane for å markere at han har overvunnet døden og på den måten kan sies å ha seiret. Hans fane med korsmotivet blir kalt for «seiersfanen». Vi kan se flere slike bilder og utskårne avbildninger av Jesus med seiersfanen i norske og utenlandske kirker, bl.a. på toppen av altertavler.
Vi finner slike Guds lam i våpenskjold helt fra middelalderen, men i Norge særlig på 1600- og 1700-tallene. Et Guds lam med korsflagg inngikk som landskapsvåpen for Gotland blant feltene i de dansk-norske unionskongenes våpen. I bysegl for Visby er det et Guds lam fra ca. 1280.
I norske person- og slektsvåpen finnes Guds lam, bl.a. i skjoldet til slekten Faye som er brukt fra siste del av 1700-tallet, og i hjelmtegnet til slekten Lammers som et talende våpen. En variant er en saubukk med korsflagg, som finnes i skjoldet til slekten Kallevig fra og med Salve Johannessen Kallevigs segl (død 1794).
Direktoratet for spesialskolene

Direktoratet for spesialskolene var en organisastorisk enhet i Kirke- og undervisningsdepartementet som hadde ansvaret for spesialskolevesenet og spesialskolene (døveskoler, blindeskoler og åndsvakeskoler, skolehjem, guttehjem, osv.). Direktoratet ble opprettet i 1951 da Direktoratet for døve-, blinde og åndssvakeskolene og Direktoratet for skolehjemmene ble slått sammen til ett direktorat og organisert i departementet mot før utenfor departementet. En del av sakområdet til direktoratet kom fra 5. skolekontor T. Lov 23.11.1951 om spesialskoler har en rekke bestemmelser om spesialskoler og spesialskoledrift, det samme gjelder tilhørende departementale forskrifter. Etter innføringen av lov 17.7.1953 om barnevern ble en del skolehjem overført Sosialdepartementets administrasjon.

Arkiv

Direktoratets arkiv oppbevares i Riksarkivet og er på 28 hyllemeter
Initial

.
En initial er en begynnelsesbokstav eller en rikt utsmykket forbokstav som innleder ei bok, et manuskript, et kapittel eller avsnitt. Initial kan også bety forbokstav i et navn. Ordet kommer fra det latinske initialis, som betyr «står i begynnelsen».

Initialer i typografien

En Initial betegner i typografien en litt større bokstav brukt i innledningen til en skrevet eller trykt tekst. I den tidligste perioden av trykking, ville en typograf gjerne avsette den nødvendige plassen til at en maler eller en tegner kunne lage en initial. Historiske initialer var ofte dekorert med ornamenter eller motiver som kunne referere til teksten.

Forbokstaver i navn

Initialer kan også referere til de første bokstavene i et navn. For eksempel var John Fitzgerald Kennedy ofte omtalt som bare JFK. 
En eller flere initialer brukt som dekorativt merke og kjennetegn, blir ofte kalt monogram. Da kan initialene være stilt sammen med tall (de norske kongenes H 7, O V eller 5 og H 5) og krone (særlig kongefamiliens rangkroner).
Bumerker består ofte av runeinitialer fra personnavn skrevet med runer, så som en sammenfletting av de to første runebokstavene i et fornavn.
Initialer er vanlige i norske personsegl, dels som underordnet figurmotiv, dels som eneste figur. Initialene i seglene er ofte forbokstaver i fornavn og i farsnavn, eventuelt i fast slektsnavn. Ved farsnavn er det ofte initialen til fars fornavn og i tillegg også bokstaven S for endelsen sønn/son/sen. De tre bokstavene står ofte over seglenes sentrale motiv som kan være bumerke, våpenskjold, allegoriske figurer og annet.
Troppene til Håndball-EM 2018 for kvinner

Troppene til Håndball-EM 2018 for kvinner inneholder samtlige 16 tropper som ble tatt ut til Håndball-EM 2018 for kvinner i Frankrike fra 30. november til 16. desember 2018. Troppene skulle bestå av 16 spillere, inkludert 2 eller 3 keepere. I tillegg kunne hver nasjone erstatte intill 6 spillere i løpet av turneringen hvis noen ble skadet. Troppene skulle offentliggjøres før mesterskapet startet 30. november 2018.
Pierre-Charles Le Sueur

Biografi

Le Sueur kom til Canada sammen med jesuittene til deres misjonsstasjon i Sault Sainte Marie. Etter en kort tid gikk han over til pelshandel og ble en coureur des bois og fangstmann i regionen Pays-d'en-Haut ved De store sjøene.
Omkring 1683 mottok han noen prøver på blåaktig leire fra midtpartiet av en sideelv til Mississippi og tik den med tilbake til Frankrike for å bli analysert der. Kjemikeren Alexandre L'Huillier mente at dette var fra kobber.
Le Sueur vendte tilbake til Ny-Frankrike for å utgrave en gruve der leiren var fra, men ble stanset; blant annet fengslet for å ha gått uit over sine handelsprivilegier. Han var nærværende ved den formelle erklæring av fransk herredømme over Canada, foretatt i 1689 av Nicholas Perrot i Green Bay.
I 1700 var han med i gruppen som gikk opp til innsjøene Great Lakes og til elven Mississippi i Minnesota, helt til St. Anthony-fallene. Året derpå gikk han sørover hele veien til elvens munning. 
Et fylke i Minnesota er oppkalt etter ham; Le Sueur County.
Zhenlai

Zhenlai (镇赉县; pinyin: Zhènlài Xiàn) er et fylke i provinsen Jilin i Folkerepublikken Kina. Det ligger i byprefekturet Baicheng.
I 1999 var folketallet på 315 161 innbyggere.
Tredagersfeber

Tilstanden

Tredjedagsutslett smitter sannsynligvis via dråper, og det antas at barnet er smittsomt så lenge utslettet varer.

Tegn

5-10 dager etter at barnet er smittet får det høy feber i 2-3 dager. I disse dagene har barnet bare feber og få andre symptomer. Deretter faller temperaturen samtidig som utslettet kommer. Hudforandringene består av et makulopapuløst utslett, særlig på overkroppen og armer og bein.

Undersøkelser

Utslettet er typisk og sykehistorien klassisk. Endelig diagnose stilles ved påvisning av spesifikt antistoff (IgM) mot herpesvirus-6, men dette er i praksis sjelden nødvendig.
Konto

Annen bruk av begrepet konto

Firmaer oppretter ofte egne kundekonti, der det kan legges inn en kreditt.
Når en anvisning blir sendt a konto, betyr det at beløpet ikke dekker noen bestemt gjeldspost på en regning.
Hasbara

Hasbara (hebraisk הַסְבָּרָה‎ hasbará, 'forklare') er den israelske regjeringens informasjonsvirksomhet for å spre opplysninger og positive holdninger om staten Israel i utlandet. Begrepet brukes av regjeringen og dens støttespillere om PR-arbeid og kampanjer som skal forklare regjeringens politikk og handlinger og fremme landets interesser og omdømme i møte med kritisk presse utenlands og dermed motvirke det den anser som delegitimering av staten Israel rundt om i verden.
Betegnelsen skal ha blitt tatt i bruk i engelskspråklig presse sist på 1970-tallet for å beskrive «imagebygging i utlandet». Hashbara betyr 'forklaring' og er en eufemisme for propaganda.
Cinema Bizarre

Cinema Bizarre er en tysk glam rock-gruppe fra Berlin, som ble stiftet i 2005. Gruppa ga ut sitt debutalbum Final Attraction i 2007. Gruppas manager er vokalist og låtskriver i Tilo Wolff fra gruppa Lacrimosa. I januar 2010 annonserte gruppen at den ville ta pause på ubestemt tid.
Cinema Bizarre er inspirert av Japan og anime, og har en veldig spesiell klesstil. Gruppa deltok i Eurovision Song Contest 2008 i Tyskland, men kom ikke videre til de internasjonale finalene.
Nicole Oresme

Biografi

Til å begynne med studerte han artes liberales hos filosofen Jean Buridan. I 1348 begynte han på studiet av teologi ved Collège de Navarre i Paris. Åtte år senere fikk han sin doktorgrad, og ble samme år leder (grand-maitre, stormester) for det samme kollegium. Han kom i denne periode i kontakt med den franske kongefamilie – han ble til og med oppdrager av dauphinen, den senere kong Karl V av Frankrike.
I 1364 ble han dekan ved katedralkapittelet i Rouen. 1377 ble han valgt til biskop av Lisieux, et embede han innehadde til sin død.

Betydning

Oresme var den første som oversatte Aristoteles til fransk folkespråk. Det gjorde han på kongens oppdrag, årene 1370 til 1377.
Nicole Oresme hadde et annet rombegrep enn Aristoteles som definerer rommet som et område som kan utfylles av en kropp. Oresme ser i stedet selv den absolutte tomhet som et rom. Han ser også den mulighet at det kan finnes andre verdenssystemer og at det kanskje kan finnes verdener som avløser hverandre i tiden. Han hadde også teorier om jordens rotasjon.
Innen økonomien, spesielt innen pengepolitikken, gikk han også nye veier: Han mente at retten til å prege mynter egentlig ikke tilkom herskeren, men selve folket. Dermed vendte han seg mot den tidtagende tendens blant europeiske herskere om å løse sine finansproblemer ved devaluering.
Han hadde en påtakelig innflytelse på kongens politikk i mange sammenhenger.
Han innførte og skapte et stort antall vitenskapelige termer for fransk, gjennom latinen.
Hans beskrivelse av det menneskelige psyke inneholder metoder som skulle kunne betraktes som empiriske. Hans teorier om bevissheten ligner den som den langt senere Hermann von Helmholtz hadde, fem århundrer senere.
Servus (hilsen)

Servus (slovakisk servus, kroatisk serbus eller servus, ungarsk szervusz, polsk serwus, bairisk servus, rumensk servus, slovensk serbus eller servus, tsjekkisk servus, ukrainsk Сервус) er en tradisjonell, uformell hilsen i store deler av Sentral- og Øst-Europa. Den kommer fra det latinske ordet servus, dvs. «slave» eller «tjener», og betyr i kortform «jeg er din tjener» eller «til tjeneste».
Hilsenen brukes tradisjonelt i det sørlige Tyskland (deler av Saarland, Rheinland-Pfalz, Baden-Württemberg, Bayern, Hessen, Franken, Vogtland), Østerrike, Polen, Tsjekkia, Slovenia, Kroatia, Ungarn, Romania, Ukraina og det nordlige Italia.
Servus kan brukes som hilsen både når man møter noen og når man tar avskjed med noen.
Uttrykket brukes særlig blant venner og folk som kjenner hverandre såpass godt at de er dus. Hilsensen brukes også i høye sosiale lag, f.eks. tradisjonelt blant adelen i Gammel-Østerrike, Bøhmen og Bayern.
I mange områder i Sør-Tyskland, Østerrike og det nordligste Italia, f.eks. i Syd-Tirol, er servus en av de vanligste hilseordene, og blir også brukt av unge. I andre områder kan hilsenen regnes som arkaisk.
Hilsenen tilsvarer den utbredte svenske hilsenen tjänare eller tjenare, med kortformer som tjena og tja, som i likhet med servus har sin opprinnelse i en svært formell hilsen med betydningen «jeg er din tjener» og som har gått over til å bli en uformell hilsen.
Blandford Forum

Historie

Stedet har vært et vadested eller krysningspunkt siden angelsaksisk tid. Den eldste navneformen er Blaen-y-ford, «stedet ved krysningsstedet», et navn byen deler med landsbyen Blandford St. Mary like ved. Innen 1200-tallet hadde den blitt en viktig markedsby, med et kvegmarked som forsynte de mange melkebøndene i området med dyr. Byen var også et vanlig stoppested under reisen mellom London og havnebyen Weymouth. Det avholdes fortsatt marked en gang i uken.
Blandford er kjent for sin georgianske arkitektur som er et resultat av ombygging etter at det meste av byen ble ødelagt av brann i 1731. Ombygningsarbeidet ble støttet av en lov i parlamentet og med en donasjon fra kong Georg II. Ombyggingen av byens sentrum, som tok omkring 30 år, formgitt av de lokale arkitektene John og William Bastard, har blitt bevart intakt til i dag. Byens sognekirke, som er viet til apostlene Peter og Paulus er en bygning i klassisk stil, med kuppel. Den ble reist i 1732. Sentrum er et utmerket eksempel på georgiansk arkitektur .
Sør for byen krysser en stenbro med seks buer elven Stour.
TB «Rosenberg V.» (1944)

«Findal»

1983: Solgt til Svenska Timmer & Skrotbärgning ved Sven Jansson, Gävle. Tilbake døpt til «Findal»
Folkestad gravplass

Folkestad gravplass eller Folkestad gravstad er på Folkestad i Volda kommune i Møre og Romsdal. Gravplassen ligger et stykke oppi skråningen over fergekaia.
På gravplassen står et gravkapell med årstallet 1922 på vindfløyen.
Volda kommune anser at gravplassen vil dekke det lokale behovet noen tiår fremover.
Ladies Love Outlaws

Ladies Love Outlaws er et album av Waylon Jennings fra 1972.
Roseordenen

Insignier

Ordenstegnet for Roseordenen består av en hvitemaljert sekstagget stjerne i gull med gullkanter og gullkuler i spissene. Midtmedaljongen er i gull og har de sammenslyngede initialene «A» og «P», for keiserparet Pedro og Amélie. Medaljongen er omgitt av en blå bord med innskriften «AMOR ET FIDELIDADE» (kjærlighet og trofasthet). Baksiden bærer innskriften «2-8-1829», keiserparets bryllupsdato, omgitt av et blått bånd med innskriften «PEDRO E AMELIA». Stjernen er lagt på en krans av roser, med grønne blader og rosa roser. Stjernens øverste tagge har en keiserkrone og ordenstegnet er opphengt i båndet i en ring som løper gjennom rikseplet i denne.
Ordensbåndet er lyserødt (rosa) med to hvite striper nær kantene.
Ordensstjernen er i gull og har åtte grupper av stråler. Den har ordenstegnet med krone i midten.
Ordenskjedet har ledd som vekselvis består av femten roser og femten skjoldformede plaketter med keiserparets initialer A og P. Ordenstegnet er opphengt i det sentrale leddet i et lite element formet som en lyserød sløyfe.
Ordenstegnet for Roseordenen har tjent som modell for Den nasjonale fortjenstorden, innstiftet i 1946, der ordenstegnet også har en hvitemaljert sekstagget stjerne satt på en krans av roseblomster.

Tildeling

Ordenen ble tildelt brasilianere så vel som utlendinger for fortjenester av kongehuset og Brasil. Alle prinser av det brasilianske keiserlige hus er medlemmer av ordenen fra fødselen. Det var satt begrensninger på antallet utnevnelser til de øverste grader, slik at det til enhver tid kunne finnes åtte ordinære og åtte ekstraordinære innehavere av storkors, 16 stordignitærer og 32 dignitærer. Antallet kommandører, offiserer og riddere var ubegrenset.
Under Pedro I ble det mellom 1829 og 1831 foretatt 189 utnevnelser til ordenen. I Pedro IIs tid ble det mellom 1837 og 1889 utnevnt 28  216 personer til Roseordenen.

Norske innehavere

Roseordenen ble også tildelt nordmenn, blant dem generalkonsul og godseier Peter Christophersen. Kong Olav V ble tildelt storkors med kjede.
Nordvesten undervannsklubb

Nordvesten undervannsklubb er er dykkerklubb på Ekkilsøya i Averøy kommune. Klubben ble etablert i 2004 og har fritidsdykking med vanlig pusteluft som hovedaktivitet. I tillegg tilbys snorkling, vannski, båtutleie, kanopadling, luftfylling og utstyrsleie.
Pseudictator

Utseende

En nokså stor, halvmatt svart trebukk. Antennene er litt lengre enn kroppen. Pronotum er forholdsvis stort og bredt, lett rundet. Dekkvingene er avsmalnende bakover. Beina er nokså lange og tynne.

Levevis

Larvene utvikler seg i ved av løvtrær.

Utbredelse

Arten er bare kjent fra Ghana.
Federal Election Commission

Medlemskap

Kommisjonen består av seks medlemmer, som oppnevnes av presidenten i USA og velges av det amerikanske senatet. Hvert medlem tjenestegjør i en periode på seks år, og to seter er på valg hvert år. Det er vedtatt ved lov at ikke mer enn tre kommissærer kan være medlemmer av samme politiske parti, og minst fire stemmer er nødvendig for at vedtak i kommisjonen skal være gyldig. Kritikere av kommisjonen hevder at denne strukturen fører jevnlig til vranglåser på tre stemmer, men andre hevder at slike vranglåser er et relativt sjeldent fenomen, og vanligvis basert på prinsippet heller enn partiskhet.

Kritikk

Kritikere av FEC, inkludert støttespillere av valgkampreformer som Common Cause og Democracy 21, har klaget over at det er et klassisk eksempel på "regulatory capture", som oppstår når reguleringene tjener interessene til de reguleringene i utgangspunktet var myntet på. FECs tverrpolitiske struktur gjør byrået "tannløst". Kritikerne hevder også at de fleste FEC straffer for brudd på valgloven, først blir sanksjonert mot etter selve valget er gjennomført som ugjerningen skjedde i tilknytning til. I tillegg har noen kritikere hevdet at kommissærene har en tendens til å opptrer som en forlenget arm av "det etablerte" politiske miljøet ved utstedelse av kjennelser og utforming av forskrifter. Andre påpeker imidlertid at kommissærene sjelden er delt jevnt langs de politiske linjene, og at problemene med responstid kan være symptomatisk for systemet. Prosessen i behandlinger av klager - inkludert tiden for den tiltaltes tid til å svare for anklagene, tiden til å etterforske og engasjere seg i juridisk analyse, og til slutt, hvor berettiget, påtale - tar nødvendigvis langt lengre enn den relativt korte perioden en politisk kampanje tar.
På samme tid, sier andre kritikere, som for eksempel tidligere FEC formann Bradley A. Smith og Stephen M. Hoersting, direktør for Center for Competitive Politics, forfølger regelverket altfor aggressivt, og krenker ytringsfriheten
Yoshinari Hyakutake

Karriere

Yoshinari Hyakutake startet sin profesjonelle karriere i Cerezo Osaka i 1996. Han har også spilt for Denso.
3 Busserulls

3 Busserulls, også kjent som Busserulls, er underholdnings- og plateartister.
Fra 2017 turnerer Gunnar Andersen, busserull siden 1978, med sitt one-man Busserull show og med 4 manns band Busserulls Jubalon Orkester.
Trioen så første gang sitt lys 2. juledag 1962 under et juleshow for Åkra Idrettslag på Åkrehamn, Karmøy. De tok navn etter sangen Tresko og busserull. Karl Magnus Sjøen entret scenen og sang Chat Noir-viser sammen med Oddvar Andreassen og Sverre Jensen.  Da Sverre Jensen (16. august 1944 – 3. juli 1968) døde (trafikkulykke), hørte man ikke mer fra Busserulls før 1975 da de startet på nytt, denne gang med Lasse Pedersen som tredjemann.
Pedersen måtte gi seg i 1977 (hans kone døde av hjerneblødning), og trioen fikk da Gunnar Andersen med i trioen. Gruppen gikk da over til mer revyaktige sceneshow med masser av kostymeskift. I 1985 valgte Oddvar Andreassen å trekke seg og Reidar Brendeland ble ny Busserull. Brendeland var med i to år før han gikk tilbake til sin tidligere gruppe, Vestlandsfanden.
Gruppen fortsatte da som duo, med det forkortede navnet «Busserulls» frem til Karl Magnus Sjøen (14. november 1944 – 30. mars 2002) ble alvorlig syk i 1990. Midt på 90-tallet gjenoppstod gruppen i noen år med Eigil Fagerland som nytt medlem sammen med Sjøen. Duoen ga ut Bill. mrk. «krisehjelp» i 1997, men måtte trappe ned like etter på grunn av Sjøens sykdom. 
I 2000 kom samlealbumet Kan du huska 3 Busserulls, 47 beste. I den forbindelse gjennopplivet Gunnar Andersen 3 Busserulls sammen med Tore Handeland og Geir Halleland. Med denne besetningen ga gruppen ut Gudsord fra landet i 2004. Senere ble Jostein Hveding og Kurt Johansen fra gruppen Zynth å le med i Busserulls sammen med Gunnar Andersen. Denne trioen ga ut albumet Populærmusikk fra utkanten i 2008.
I 2015 ble det arrangert storstilte Busserulls 40 års jubileumsshow med mange gjester.
Skalløse vingesnegler

Utseende

Skalløse vingesnegler er vanligvis under 1 centimeter store. Den største arten er Clione limacina som kan bli 5 cm lang. De mangler et skall. Sneglens fot er todelt og ganske stor, den fungerer som «vinger» eller «svømmeføtter». Sneglene er ofte fargeløse, geleaktige og kan være vanskelig å se.

Levevis

De er frittsvømmende i havet og blir ført med strømmen. De lever som rovdyr, fortrinnsvis på skallbærende vingesnegler eller dyreplankton.  Om natten kommer de opp til overflaten for å spise. Før det lysner av dag (om dagen) lever det dypere i havet. De lar seg synke ved å holde foten («vingene») rett opp. 
Skalløse vingesnegler er tvekjønnet. De legger mellom 30 og 50 egg hver. Eggene legges i eggkapsler av (gele) gelatin.
Skalløse vingesnegler har betydning som mat, særlig for fisk og trolig hvaler.

Systematisk inndeling

Skalløse vingesnegler er søstergruppe til de skallbærende vingesnegler. 
Slektskapsforholdene mellom delgruppene er ikke avklart og den systematiske inndelingen er under konstant revisjon. Derfor finnes det flere måter å systematisk dele de inn i ulike grupper.
Doctor technicae

Doctor technicae (Norge) eller doctor technices (Danmark) (forkortet dr. techn. i begge tilfellene) er en doktorgrad i tekniske fag, utdelt i Danmark og tidligere i Norge.
I Danmark ble graden innført i 1916, og utdeles bare ved Danmarks Tekniske Universitet og Aalborg Universitet. Det er den høyeste akademiske utmerkelsen innen ingeniør- og teknisk vitenskap, og tildelingen skjer «på grundlag af en afhandling, der viser, at forfatteren har en betydelig videnskabelig indsigt og modenhed og med afhandlingen har bragt videnskaben et væsentligt skridt videre». Ved DTU har graden i perioden 1918–2010 blitt tildelt 209 personer.
I Norge ble graden innført etter dansk mønster. Den ble første gang tildelt i 1927 og siste gang i 2003. Dr. techn. var regnet som en høyere doktorgrad (på nivå med dr. philos.), til forskjell fra doktor ingeniør (dr. ing.), innført 1974, som ble utdelt i samme fag som dr. techn., men som ble regnet som en lavere grad. Dr. techn. ble utdelt etter gammel doktorgradsordning, til forskere som utførte omfattende og selvstendige forskningsarbeider uten veiledning. Dr. ing. var derimot en veiledet grad med mindre krav til forskningsarbeidet. Dr. techn. var en sjelden grad. Av fysikere ble den i perioden 1927 til 2003 tildelt rundt 30 personer, i snitt mindre enn en pr. år.